als_Latn dik_Latn sag_Latn
HashtagAL
Kryetari i Grupit për Reformën në Drejtësi, Fatmir Xhafaj ka mbajtur tre ditë më parë një fjalim me personalitetet e angazhuar me Reformën në Drejtësi. Gjatë fjalës së z.Xhafaj janë shënuar disa momente sinqeriteti të spikatura, të cilat duken tepër interesante.
Element i parë është një deklarim surprizë i z.Xhafaj i cili duke i’u drejtuar kryetarit të fondacionit Soros, z.Andi Dobrushi, i shprehu një mirënjohje të pazakontë, aq sa fraza lë të kuptohet se nëse nuk do ishte për këtë fondacion, askush nuk do e kishte marrë mundimin për të bërë reformë në drejtësi dhe askush nuk do kishte shpenzuar lekë për këtë proces.
“Një falenderim mirënjohjeje dua ti shpreh Fondacionit Shoqëria e hapur për Shqipërinë – Sorros, Andit dhe ekipit të tij të palodhur për suportin e fortë teknik e financiar, përcaktues për ecurinë e mbarë të procesit dhe padyshim nismëtar për nevojën për një projekt ndryshimesh kushtetuese në vend”, – është shprehur z.Xhafaj.
Duket se Fondacioni Soros ishte një hap para qeverisë dhe mazhorancës për këto ndryshime Kushtetuese dhe për draftin e reformës.
Madje dhe përfaqësuesi kryesor i ekipit shqiptar në Komisionin e Venecias, Kristaq Traja, rezulton si i dërguar ekskluziv i këtij fondacioni pranë grupit të reformës.
Në fjalimin e rastit për fundvitin, z.Xhafaj ka përmendur më pas dhe bashkëpunëtorët e tjerë në këtë proces, por bie në sy një moment kur ai ka komentuar edhe përgjigjen e Komisionit të Venecias për draftin e përgatitur nga grupi i tij.
“Ju duhet të jeni krenar për atë çfarë keni shkruajtur e mbrojtur teksa lexoni vlerësimet dhe komentet e këtij komisioni të nderuar. Vlerësime që shumë pak dokumentat të tilla kanë pasur fatin t’ju adresohen kaq pozitivisht nga opinioni i KV”, –thotë z.Xhafaj.
Dhe pak më tej ai sqaron edhe se nga buron e gjithë kjo krenari:
“ Në këtë opinion ndër të tjera theksohet se : ‘Komisioni i Venecies shpreh mbështetjen e tij për përpjekjen që po bëjnë autoritetet shqiptare për reformën e thellë në sistemin gjyqësor shqiptar. Një reformë e tillë nevojitet në mënyrë të menjëhershme dhe situata kritike në këtë fushë i justifikon zgjidhjet radikale. Ndryshimet kushtetuese përfaqësojnë një bazë të qëndrueshme për punë të mëtejshme në këtë drejtim”
Pra sipas z. Xhafaj, Grupi i Reformës në Drejtësi duhet të ndihet krenar meqënëse një Komision i Lartë Ekspertësh Evropianë, kanë mbështetur dëshirën e mirë në parim për të bërë reformë dhe nuk kanë protestuar kundër kësaj iniciative dhe as janë futur në grevë urie për t’i bërë karshillëk asaj. Një krenari e vërtetë duhet thënë.
Në fjalën e z.Xhafaj nuk mund të mungonin as falenderimet e rastit për amkbasadorin amerikan Donald Lu dhe ambasadoren e BE-së, Vlahutin:
“Padyshim që kam mirëkuptimin e të gjithë juve nëse do të përmendja këtu në mënyrë të vecantë emrat e dy njerëzve shumë të nderuar dhe vendimtar në fatin e këtij procesi : Ambasadores Vlahutin të BE dhe Ambasadorit LU të SHBA ! Dy miq të mirë të procesit të reformës, dy miq të mirë të vendit e të ardhmes së tij europiane !
Faleminderit shkëlqesi ambasadorë, për besimin, angazhimin e vecantë dhe durimin e jashtëzakonshëm me të cilin e keni përcjellë këtë proces kaq jetik për fatet e vendit tonë”, thotë z.Xhafaj.
Duket sikur kreu i Komisionit Kuvendor të Ligjeve ka pasur gjatë gjithë kohës paranojën mos ambasadorët e humbnin toruan dhe durimin dhe u është mirënjohës atyre meqënëse u përmbajtën.
Nëse i bën një përmbledhje të shkurtër këtyre pikave të fjalimit të z.Xhafaj, del se ai ka njohur Fondacionin Soros si nismëtar të Reformës, ka falenderuar më pas Komisionin e Venecias që nuk protestoi ndaj nismës së fondacionit Soros dhe më pas ka falenderuar dhe dy ambasadorë që u treguan të duruar.
Duket sikur z.Xhafaj ka bërë spektatorin gjatë gjithë kësaj kohe, pasi për etapat më të rëndësishme të procesit, i është dashur t’i njohë meritën përfaqësuesve jo-zyrtarë të shtetit shqiptar.
Zoti Xhafaj, u shfaq disa ditë më parë entuziast edhe pse Komisioni i Venecias kishte kritikuar disa pika të rëndësishme të draftit të hartuar nga grupi që ai (si rregull) drejton.
Por z.Xhafaj është shfaqur njësoj entuziast dhe në vitin 2008, kur Partia Demokratike dhe Partia Socialiste ndryshuan Kushtetutën; edhe atëherë z.Xhafaj dha garanci të plota se po ndodhte një reformë me sukses të garantuar.
Por ndodhi që pak vite më vonë, kryetari i tij z.Edi Rama, pranoi gabimin për ato ndryshime Kushtetuese, i quajti ato të gabuara, ndonëse nuk ka marrë ndonjë iniciativë më pas për t’i korrigjuar.
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn